《顷溧水归登官塘汤汉章义门》
元代·仇远

王山翔凤集东庐，花竹园池可隐居。
奕代文声传学馆，大书义字式门闾。
壎箎雅奏和为贵，樽俎清言乐有余。
车笠重逢当一笑，白眉青眼尚如初。
一塘分雨百泉流，喜作山房信宿留。
骑马傍门知不厌，坐床索酒合应羞。
生平仲举延徐穉，老去文渊忆少游。
雾豹直疑斑已露，翩翩入谷有鸣驺。

作者简介：仇远(1247年～1326年），字仁近，一字仁父，钱塘（今浙江杭州）人。因居余杭溪上之仇山，自号山村、山村民，人称山村先生。元代文学家、书法家。元大德年间(1297~1307)五十八岁的他任溧阳儒学教授，不久罢归，遂在忧郁中游山河以终。